Гандмурғ

Гандмурғ, ҳуотзин (), гоатсин — як навъ парандаи тропикӣ. Мансуби қатори фохташаклҳост.

Дарозии танаш то 60 см. Пару болаш зайтунранги ало; шикамаш зардтоб. Дар сар ва пушти гардан кокул дорад; парҳои гарданаш дароз. Гандмурғ дар Амрикои Ҷанубӣ (аз Колумбия то Боливия) сукунат дорад. Ҷои зисташ буттазори назди соҳили дарёҳост. Парвозӣ нест, қисми зиёди вақташро болои дарахтон мегузаронад (гоҳ-гоҳ ба замин мефурояд). Моҳҳои декабр-июл лона сохта, 2- 4 тухм мегузорад. Ғизояш баргу меваи рустаниҳост. Ғизоро мисли ҷонварони жованда бо роҳи ферментатсия ҳазм мекунад. Бинобар ин, парандаи бадбӯй аст. Гӯшти гандмурғро истеъмол намекунанд.

 Эзоҳ 

 Сарчашма